
UR2018-000539/23.01.2018.



RAPORT DE SPECIALITATE
privind aprobarea Planului Urbanistic Zonal „Dezvoltare zonă mixtă: comerţ, servicii, funcţiuni administrative şi birouri în regim de înălţime S+P+8E” 
Bulevardul Industriei nr. 2, Timişoara


Având în vedere Expunerea de motive nr. SC2017-000639/23.01.2018 a Primarului Municipiului Timişoara şi Proiectul de hotărâre privind aprobarea Planului Urbanistic Zonal „Dezvoltare zonă mixtă: comerţ, servicii, funcţiuni administrative şi birouri în regim de înălţime S+P+8E” Bulevardul Industriei nr. 2, Timişoara, prin care se propune dezvoltarea unei zone mixte comert, servicii, functiuni administrative si birouri, in regim de inaltime maxim S+P+8E;

Facem următoarele precizări:

Având în vedere solicitarea înregistrată cu nr. UR2018-000639/18.01.2018, privind aprobarea Planului Urbanistic Zonal „Dezvoltare zonă mixtă: comerţ, servicii, funcţiuni administrative şi birouri în regim de înălţime S+P+8E” Bulevardul Industriei nr. 2, Timişoara;
Având în vedere prevederile Planului Urbanistic General al Municipiului Timişoara aprobat cu HCL 157/2002, prelungit cu HCL 131/2017 şi „Conceptul general de dezvoltare urbană (MASTERPLAN)” aprobat cu H.C.L. 61/2012 promovate de către Consiliul Local al Municipiului Timişoara;
Ţinând cont de Avizul de Oportunitate nr. 31/27.07.2017, Avizul Arhitectului Sef nr. 31/14.12.2017;
Având în vedere prevederile Certificatului de Urbanism nr. 2980 din 05.07.2017, precum şi Decizia Etapei de încadrare nr. 87 din 27.11.2017 a Agenţiei pentru Protecţia Mediului Timiş prin care anunţă ca planul nu necesită evaluare de mediu şi se adoptă fără aviz de mediu; 
Documentaţia PUZ „Dezvoltare zonă mixtă: comerţ, servicii, funcţiuni administrative şi birouri în regim de înălţime S+P+8E” Bulevardul Industriei nr. 2, Timişoara, beneficiar S.C. BEGA TEHNOMET S.A, proiectant SC 903 STUDIOARH SRLD, specialist cu drept de semnătură R.U.R. Arh. Lucian Stancu, a fost afişată pe site-ul oficial al Primăriei Municipiului Timişoara începând cu 30 august 2017, cu ocazia demarării Etapei 2 – etapa elaborării propunerilor PUZ şi RLU aferent, de informare şi consultare a publicului, conform H.C.L. nr. 140/2011, modificat prin H.C.L. nr. 43/2016, etapă finalizată prin afişarea pe site-ul Primăriei Municipiului Timişoara în septembrie 2017, a Raportului informării şi consultării publicului cu nr.  UR2017-013746/02.10.2017;
Conform procedurii prevăzută prin H.C.L. nr. 140/19.04.2011, modificat prin H.C.L. nr. 183/2017 privind aprobarea Regulamentului local de implicare a publicului in elaborarea sau revizuirea planurilor de urbanism si amenajare a teritoriului, documentaţia PUZ „Dezvoltare zonă mixtă: comerţ, servicii, funcţiuni administrative şi birouri în regim de înălţime S+P+8E” Bulevardul Industriei nr. 2, Timişoara se încadrează în Etapa 3 - etapa aprobării PUZ si RLU aferent (cap. 8.2.3., art. 63 din HCL nr. 140/2011, modif prin HCL nr. 138/2012), în baza Dispoziţiei Primarului nr. 92/ 15.01.2007 privind aprobarea Procedurii pentru aplicarea prevederilor Legii nr. 52/2003 privind transparenţa decizională în administraţia publică;
Planul Urbanistic Zonal „Dezvoltare zonă mixtă: comerţ, servicii, funcţiuni administrative şi birouri în regim de înălţime S+P+8E” Bulevardul Industriei nr. 2, Timişoara, este elaborat de proiectantul S.C. 903 STUDIOARH S.R.L.D, proiect nr. 47/2017, la cererea beneficiarului S.C. BEGA TEHNOMET S.A.
Zona studiată în cadrul documentatiei PUZ „Dezvoltare zonă mixtă: comerţ, servicii, funcţiuni administrative şi birouri în regim de înălţime S+P+8E” Bulevardul Industriei nr. 2, Timişoara, este situată în partea de în partea de sud-est a municipiului Timişoara, pe fosta platformă industrială Calea Buziaşului, amplasată în imediata vecinătate a Pieţei Gheorghe Domăşneanu (intersecţia străzilor Bulevardul Liviu Rebreanu, Venus, Calea Buziaşului, Calea Stan Vidrighin şi Bulevardul Industriei), pe Bulevardul Industriei.
Vecinătăţi: terenul studiat este situat între Bulevardul Industriilor, proprietăţi private SC EE Test SA, alte proprietăţi private.
Zona studiată, care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş.
Prin prezentul Plan Urbanistic Zonal „Dezvoltare zonă mixtă: comerţ, servicii, funcţiuni administrative şi birouri în regim de înălţime S+P+8E” Bulevardul Industriei nr. 2, nu se încalcă prevederile OUG nr. 114/2007 privind modificarea si completarea OUG nr. 195/2005, privind protecţia mediului.
Terenul reglementat, este situat în intravilanul municipiului Timişoara, extras CF nr. 436362, nr. cad./ topo 436362, Timisoara, Calea Buziasului nr. 11, în suprafaţă de 770 mp, extras CF nr. 436361, nr. cadastral 436361, Bulevardul Industriei nr. 2, în suprafaţă de 32.710 mp, în suprafaţă totală de 33.480 mp, proprietar S.C. BEGA TEHNOMET S.A.

Planul Urbanistic Zonal „Dezvoltare zonă mixtă: comerţ, servicii, funcţiuni administrative şi birouri în regim de înălţime S+P+8E” Bulevardul Industriei nr. 2, Timişoara propune dezvoltarea unei zone mixte comerţ, servicii, funcţiuni administrative şi birouri, în regim de înălţime maxim S+P+8E.

Accesul auto şi pietonal la parcela studiată se face din Bulevardul Industriei.

Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcelele deţinute de beneficiari, în conformitate cu Anexa 2 din R.L.U. aferenta P.U.G., aprobat prin HCL nr. 157/05.08.2002 si prelungit prin HCL  nr. 131/2017 şi în conformitate cu Avizul Comisiei de Circulaţie nr. DT2017-002567/03.08.2017.





Indicii propuşi prin documentaţie şi conform Avizului Arhitectului Şef sunt următorii:
-Funcţiuni predominante: zonă mixtă: comerţ, servicii, funcţiuni administrative şi birouri în regim de înălţimje S+P+8E;

- Regim de construire: maxim S+P+8E;
- Procent de ocupare al terenului maxim: POTmax= 60%;
- Coeficient de utilizare al terenului maxim: CUTmax= 2,8;
Hmax = 32,00 m
- zona de implantare se va retrage faţă de limită;
- se vor marca subzonele altimetrice de implantare;
Spatii verzi amenajate minim 20,00 % - conform Deciziei de incadrare nr. 87/27.11.2017 a Agenţiei pentru Protecţia Mediului Timiş - suprafaţa de spaţii verzi va fi amenajată şi întreţinută;

	În cazul în care parcelele sunt parţial grevate de o servitute de utilitate publică, POT şi CUT se vor calcula la suprafaţa efectivă rămasă în proprietate privată, iar autorizaţia de construire se va putea emite doar după ce terenurile afectate de drumuri vor deveni domeniu public;
La eliberarea Autorizaţiei de Construire se vor respecta toate condiţiile impuse prin avizele eliberate de deţinătorii de reţele şi utilităţi publice precum şi ale altor instituţii avizatoare, care se vor realiza pe cheltuiala beneficiarilor.
Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.Z. aprobat prin Ordinul nr. 176/N/2000 al M.L.P.A.T. ( M.T.C.T.).

Autorizaţia de Construire se va putea elibera doar dupa ce terenurile afectate de drumuri, vor deveni publice şi asigurarea tuturor utilităţilor necesare investiţiei în conformitate cu Planul de acţiune asumat.

Semnarea documentaţiei de amenajare a teritoriului sau de urbanism atrage responsabilitatea fiecărei persoane din colectivul de specialişti care a elaborat documentaţia, pentru veridicitatea şi corectitudinea din punct de vedere tehnic a acesteia, în conformitate cu art. 38, alin. 1^1) din Legea nr. 350/2001 privind amenajarea teritoriului şi urbanismul, cu modificările şi completările ulterioare.

După aprobarea prin hotărârea consiliului local a documentatiei PUZ si RLU aferent, aceasta va fi transmisa către oficiul de cadastru şi publicitate imobiliară, în vederea actualizării din oficiu a destinaţiei imobilelor înregistrate în sistemul integrat de cadastru şi carte funciară.

Plan Urbanistic Zonal „Dezvoltare zonă mixtă: comerţ, servicii, funcţiuni administrative 
şi birouri în regim de înălţime S+P+8E” Bulevardul Industriei nr. 2, se va integra în Planul Urbanistic General al Municipiului Timişoara şi va avea valabilitate de 3 ani, perioadă în care pot fi demarate investiţiile prevăzute în documentaţie.




PROPUNEM:


1. Avizarea si aprobarea Planului Urbanistic Zonal „Dezvoltare zonă mixtă: comerţ, servicii, funcţiuni administrative şi birouri în regim de înălţime S+P+8E” Bulevardul Industriei nr. 2, Timişoara, beneficiar S.C. BEGA TEHNOMET S.A, întocmit conform proiectului nr. 47/2017, realizat proiectant SC 903 STUDIOARH SRLD, care face parte integrantă din prezenta hotărâre;

2. Se stabilesc condiţiile de construire: 
- Regimul de înălţime de maxim = S+P+8E, Hmax = 32,00 m; acces auto conform Avizului Comisiei de Circulaţie nr. nr. DT2017-002567/03.08.2017, realizarea locurilor de parcare exclusiv pe parcela deţinută de beneficiari, POTmax= 60%, CUTmax= 2,8. Spatii verzi amenajate minim 20,00 % - conform Deciziei de încadrare nr. 87/27.11.2017 a Agenţiei pentru Protecţia Mediului Timiş – suprafaţa de spaţii verzi va fi amenajată şi întreţinută.

	În cazul în care parcelele sunt parţial grevate de o servitute de utilitate publică, POT şi CUT se vor calcula la suprafaţa efectivă rămasă în proprietate privată, iar autorizaţia de construire se va putea emite doar după ce terenurile afectate de drumuri vor deveni domeniu public;
	
3. Prezentul Plan Urbanistic Zonal „Dezvoltare zonă mixtă: comerţ, servicii, funcţiuni administrative şi birouri în regim de înălţime S+P+8E” Bulevardul Industriei nr. 2, Timişoara, se va integra în Planul Urbanistic General al Municipiului Timişoara şi va avea valabilitate de 3 ani, perioadă în care pot fi demarate investiţiile prevăzute în documentaţie.

Terenul reglementat, este înscris în extras CF nr. 436362, nr. cad./ topo 436362, Timisoara, Calea Buziasului nr. 11, în suprafaţă de 770 mp, extras CF nr. 436361, nr. cadastral 436361, Bulevardul Industriei nr. 2, în suprafaţă de 32.710 mp, în suprafaţă totală de 33.480 mp, proprietar S.C. BEGA TEHNOMET S.A.

4. Autorizaţiile de construire se vor emite doar după realizarea în prealabil a operaţiunilor reglementate prin documentaţia de urbanism cu privire la obligativitatea asigurării acceselor din domeniul public conform Proiectului nr. 47/2017, planşa nr. 47A08 - ,,Circulaţia terenurilor” şi asigurarea tuturor utilităţilor necesare investiţiei în conformitate cu Planul de acţiune asumat. 



5. După aprobare prin hotărârea consiliului local a documentaţiei PUZ şi RLU aferent, hotărârea însoţită de documentaţie va fi transmisă către oficiul de cadastru şi publicitate imobiliară, în vederea notării în cartea funciară a faptului că imobilul face obiectul respectivelor reglementări urbanistice, în conformitate cu art. 29, alin. 2^1) din Legea nr. 350/2001 privind amenajarea teritoriului şi urbanismul, cu modificările şi completările ulterioare.
6. Reglementările privind autorizarea construcţiilor şi a amenajărilor vor fi aplicate în concordanţă cu prevederile prezentului Plan Urbanistic Zonal „Dezvoltare zonă mixtă: comerţ, servicii, funcţiuni administrative şi birouri în regim de înălţime S+P+8E” Bulevardul Industriei nr. 2 Timişoara, a Regulamentului Local de Urbanism.

Având în vedere prevederile legale expuse în prezentul raport, apreciem că proiectul de hotărâre privind aprobarea Planului Urbanistic Zonal „Dezvoltare zonă mixtă: comerţ, servicii, funcţiuni administrative şi birouri în regim de înălţime S+P+8E”, Bld. Industriilor nr. 2, Timisoara, Timişoara îndeplineşte condiţiile pentru a fi supus dezbaterii şi aprobării plenului consiliului local. 

